ועדת החוקה, חוק ומשפט, כנסת 20, פרוטוקול מספר 344, 2017-02-28 09:00

זאב בנימין בגין: אני מתכבד לפתוח את הדיון בהצעת חוק הצבעה באמצעות תעודה צבאית אישית (תיקוני חקיקה), התשע"ז-2017, הכנה לקריאה שנייה ושלישית.

זאב בנימין בגין: היה על זה דיון.

זאב בנימין בגין: הוא לא היה מאוד מסובך.

זאב בנימין בגין: היו הסכמות רבות.

זאב בנימין בגין: אני חושב שאנחנו כמעט מוכנים.

זאב בנימין בגין: כבוד המציע, יש לך מה לומר?

בצלאל סמוטריץ': נעשתה עבודה מצוינת בין צוות הוועדה המקצועי לנציגי הממלכה המקצועיים.

<ניצן רוזנברג: הצעת חוק הצבעה באמצעות תעודה צבאית אישית (תיקוני חקיקה), התשע"ז-2017.

<ניצן רוזנברג: תיקון חוק הבחירות לכנסת.

<ניצן רוזנברג: 1.

<ניצן רוזנברג: בחוק הבחירות לכנסת (נוסח משולב), התשכ"ט-1969, בסעיף 74(ב), אחרי פסקה (4) יבוא: "(5) תעודה צבאית בתוקף, לעניין סעיף זה, "תעודה צבאית" – התעודה הצבאית האישית שהונפקה לחייל בשירות סדיר לפי חוק שירות ביטחון או בשירות קבע של צבא הגנה לישראל, על ידי צבא הגנה לישראל, הכוללת תמונה, שם ומספר זהות, שיקבע יושב-ראש הוועדה המרכזית בהוראות, לפי הצעת ראש המטה הכללי.

<ניצן רוזנברג: " תעודה צבאית היא תעודה שיקבע אותה יושב-ראש הוועדה המרכזית, לפי ההצעה של הרמטכ"ל.

<ניצן רוזנברג: הכוונה היא לא לכתוב רשימת מכולת בתוך החוק, שזה פחות הגיוני.

בצלאל סמוטריץ': הסיבה היא שהתעודות הצבאיות לא מוכרות בחוק.

<ניצן רוזנברג: נכון, זה לא כתוב בשום מקום.

בצלאל סמוטריץ': לא נייצר עכשיו הגדרות חדשות.

<ניצן רוזנברג: בוודאי שלא בתוך חוק הבחירות לכנסת.

זאב בנימין בגין: הייתה לנו בעיה עם כך שלא היה תאריך תוקף בתעודות של חיילי קבע.

<ניצן רוזנברג: לבקשת הוועדה המרכזית כתבנו שהתעודה הצבאית צריכה להיות בתוקף.

<דין ליבנה: ככל שיש עליה תוקף, יבדקו את התוקף שלה.

<דין ליבנה: ככל שאין עליה תוקף, יקבלו אותה.

<ניצן רוזנברג: נכון.

<ניצן רוזנברג: על תעודות של חיילי קבע אין בדרך כלל תוקף.

<ניצן רוזנברג: דין, יש לך משהו להוסיף?

<דין ליבנה: בחנו את הנושא.

<דין ליבנה: כבר פנינו לרמטכ"ל על-מנת לקבל את רשימת התעודות שהוא מציע שנקבע.

<דין ליבנה: אנחנו מקווים לקבוע את ההוראות כמה שיותר מהר, כדי לסיים את כל התהליכים הפרוצדוראליים.

<ניצן רוזנברג: הכוונה היא שההצבעה באמצעות התעודה הזאת תינתן גם בקלפיות הרגילות של הבחירות לכנסת.

<ניצן רוזנברג: בקלפיות המיוחדות של החיילים שמוצבות בבסיסי צה"ל יש כבר את האפשרות להצביע עם התעודה הזאת.

<ניצן רוזנברג: התוספת היא רק לגבי הקלפיות הרגילות.

<ניצן רוזנברג: האפשרות הזאת תינתן רק לחיילים בשירות חובה וקבע, לא לחיילי מילואים.

<ניצן רוזנברג: תיקון חוק הרשויות המקומות (בחירות).

<ניצן רוזנברג: 2.

<ניצן רוזנברג: בחוק הרשויות המקומיות (בחירות), התשכ"ה-1965 (להלן – חוק הרשויות המקומיות) – (1) בסעיף 1, בהגדרה "חוק הבחירות לכנסת", המילים "ולראש הממשלה" – יימחקו; (2) בסעיף 60(ב), בסופו יבוא "או תעודה צבאית כהגדרתה בסעיף 74(ב)(5) לחוק הבחירות לכנסת"; (3) בסעיף 81(א), במקום "בתעודה הצבאית האישית שלו הנושאת את תמונתו" יבוא "בתעודת החייל שלו".

<דין ליבנה: בפסקה (2) ברחה לנו המילה "בתוקף".

<דין ליבנה: החובה שהתעודה תהיה בתוקף היא בזכות, לא בהגדרה.

<ניצן רוזנברג: ב-60(ב)?

<דין ליבנה: כן.

<ניצן רוזנברג: זה יוכנס.

<ניצן רוזנברג: הסעיף הזה מאפשר לעשות את אותה הצבעה בתעודה הצבאית גם ברשויות המקומיות.

<ניצן רוזנברג: יש כאן שני סעיפים.

<ניצן רוזנברג: סעיף 60(ב) מדבר על ההצבעה בקלפיות הרגילות, וסעיף 81(א) מדבר על הקלפיות המיוחדות.

<ניצן רוזנברג: תיקון חוק המועצות האזוריות (מועד בחירות כלליות).

<ניצן רוזנברג: 3.

<ניצן רוזנברג: בחוק המועצות האזוריות (מועד בחירות כלליות), התשנ"ד-1994, בסעיף 4ב(5), במקום "בתעודה הצבאית האישית שלו הנושאת את תמונתו" יבוא "בתעודת החייל שלו".

<ניצן רוזנברג: אנחנו מחליפים את המונח "בתעודה הצבאית האישית הנושאת את תמונתו", שזה קיים היום בחוק, במילים "בתעודת החייל שלו".

<ניצן רוזנברג: זה רק עניין של נוסח, הבהרה.

<ניצן רוזנברג: אנחנו לא רוצים שתיווצר כפילות עם ההגדרה שיוצרים היום בחוק הבחירות לתעודה צבאית.

<ניצן רוזנברג: תיקון צו המועצות המקומיות (מועצות אזוריות).

<ניצן רוזנברג: 4.

<ניצן רוזנברג: שר הפנים יתקן את צו המועצות (מועצות אזוריות), התשי"ח – 1958, בהתאם לסעיף 60(ב) לחוק הרשויות המקומיות, כנוסחו בסעיף 2 לחוק זה, בתוך תשעים ימים מיום תחילתו של חוק זה.

<דין ליבנה: כל סדרי הבחירות למועצות האזוריות, בניגוד לרשויות המקומיות הרגילות ולכנסת, נקבעים בצו שקובע שר הפנים.

<דין ליבנה: מכיוון שהכנסת לא קובעת ישירות חקיקת משנה, מנחים את שר הפנים להתאים את חקיקת המשנה הרלוונטית.

<ניצן רוזנברג: זה דבר שכבר נעשה בעבר, על אף החריגות שלו.

בצלאל סמוטריץ': בחירות ברשויות מקומיות ביהודה ושומרון לא מבוצעות מכוח הצו הזה.

<דין ליבנה: הן מכוח התקנון שכולל את הצו.

בצלאל סמוטריץ': גם ביהודה ושומרון אפשר יהיה להצביע לפי זה, או שאנחנו צריכים לעשות תיקון?

<רון אלמוג: צריך לפנות לאלוף - -

בצלאל סמוטריץ': אני כן מציע שנחיל את זה.

בצלאל סמוטריץ': עשינו את זה פעמיים בקרן ארנונה.

בצלאל סמוטריץ': ארז קמיניץ נתן לנו נוסח מוצע שנכנס.

<עמי ברקוביץ: נצטרך לבדוק שזה לא חורג.

בצלאל סמוטריץ': אני אגיש הסתייגות.

<רון אלמוג: כל דיני הבחירות לרשויות המקומיות ביו"ש לא מוחלים באופן ישיר מהחקיקה הישראלית, הם מוחלים דרך התקנונים.

בצלאל סמוטריץ': ברור לכם שאי אפשר לייצר מצב שחייל שגר ביהודה ושומרון לא יוכל להצביע עם חוגר, וחייל אחר כן יוכל.

<עמי ברקוביץ: אף אחד לא התכוון ליצור מצב כזה.

<עמי ברקוביץ: השאלה היא שאלה של טכניקת ההחלה.

בצלאל סמוטריץ': זה ייקח 3 שנים.

בצלאל סמוטריץ': גם את הפטורים של ארנונה במוסדות מתנדבים החלנו ביו"ש.

בצלאל סמוטריץ': ארץ קמיניץ נתן אז נוסח שאמר שזה יחול בכל הרשויות המתוקצבות מתקציב המדינה.

<רון אלמוג: הבחירות לרשויות המקומיות ביו"ש מתבצעות בצו אלוף, לא כתיקון חקיקה של הכנסת.

זאב בנימין בגין: לעיתים ככה.

זאב בנימין בגין: עשינו גם אחרת.

בצלאל סמוטריץ': לא נכון, בבחירות אתה לא צודק.

<ניצן רוזנברג: נעשה אחרת לגבי הבחירות ברשויות המקומיות?

<רון אלמוג: אני מכיר סעיף של הגבלת הזכות של מנכ"ל להיבחר שעבר בחקיקה ישראלית.

בצלאל סמוטריץ': אמרנו שמכיוון שהכללים של הבחירות לא נקבעים בחקיקה ראשית אלא בחקיקה משנה ביחס למועצות מקומיות, אנחנו מנחים את שר הפנים לתקן.

בצלאל סמוטריץ': בואו ננחה את שר הביטחון לתקן.

<עמי ברקוביץ: זה לא שר הביטחון שמתקן, זה האלוף.

בצלאל סמוטריץ': בוא ננחה את האלוף.

<עמי ברקוביץ: זה לא מקובל לעשות את זה בחקיקה ראשית.

בצלאל סמוטריץ': למה אני יכול לחייב את שר הפנים לתוך 90 ימים ולא את שר הביטחון?

זאב בנימין בגין: אתה יודע למה.

בצלאל סמוטריץ': אין לו חלק במדינת ישראל?

<עמי ברקוביץ: הוא פועל מכוח - -

זאב בנימין בגין: למשרד המשפטים דרוש זמן בעניין הזה.

זאב בנימין בגין: בצלאל, תגיש הסתייגות.

זאב בנימין בגין: איך אנחנו דואגים לכך ששר הפנים יתקין את התקנות בתוך 90 יום?

זאב בנימין בגין: יש תקנות שמתעכבות שנים במשרדים.

זאב בנימין בגין: מי דואג לזה?

<עמי ברקוביץ: בצלאל, אמרת שארז אישר לכם.

בצלאל סמוטריץ': אנחנו עשינו את זה בקרן הארנונה.

<עמי ברקוביץ: בחוק ההסדרים?

בצלאל סמוטריץ': כן.

בצלאל סמוטריץ': כדי לוודא שגם רשויות ביהודה ושומרון יוכלו לקבל כסף מקרן ארנונה, הוספנו סעיף שאומר שהחוק הזה יחול על כל הרשויות שמתוקצבות מתקציב המדינה.

בצלאל סמוטריץ': מאחר ולא היה מדובר על חקיקה טריטוריאלית, היה מדובר בתקציב, לא הייתה כאן בעיה.

בצלאל סמוטריץ': בוועדת הפנים היה תיקון לחוק על פטור מארנונה למוסדות מתנדבים.

בצלאל סמוטריץ': במסגרת חוק ההסדרים החלנו אותו גם על יהודה ושומרון.

בצלאל סמוטריץ': בקרן הארנונה היה כתוב שזה יחול גם על רשויות מקומיות ביהודה ושומרון.

בצלאל סמוטריץ': כיוון שהייתה התנגדות של ח"כים מהשמאל למילים "יהודה ושומרון", ארז הציע נוסח.

בצלאל סמוטריץ': אני מציע להגיש פה הסתייגות.

בצלאל סמוטריץ': האם נקבע שאנחנו מנחים את האלוף לתקן את הצו בתוך 90 יום כמו שמופיע בסעיף 4, או שישירות נחיל את זה?

בצלאל סמוטריץ': אני חושב שיותר נכון להנחות את האלוף.

בצלאל סמוטריץ': אני לא מוכן לחכות שנה וחצי עד שיועמ"ש יכתוב צו.

בצלאל סמוטריץ': אם תהיה התחייבות של משרד המשפטים שתוך x זמן העסק הזה קורה - -

<עמי ברקוביץ: מי שיצטרך לתת את ההתחייבות זה מי שמתקן את הצו.

בצלאל סמוטריץ': אנחנו יודעים איך זה עובד.

בצלאל סמוטריץ': אם משרד המשפטים יבוא ויגיד: חבר'ה, אנחנו מבטיחים שתוך x חודשים - -

<עמי ברקוביץ: הבחירות אמורות להיות בסוף אוקטובר 2018.

בצלאל סמוטריץ': אם תהיה התחייבות שעד אז זה מתוקן, אני אסיר את ההסתייגות.

בצלאל סמוטריץ': אם לא תהיה התחייבות, אני אנסה לשכנע את חבריי בקואליציה.

בצלאל סמוטריץ': אני חושב שאני אצליח להעביר את זה במליאה.

בצלאל סמוטריץ': זה מקובל?

זאב בנימין בגין: זה מקובל.

זאב בנימין בגין: אני רק מנסה לחשוב על מעורבותנו בהמשך.

בצלאל סמוטריץ': אני אמשוך את ההסתייגות לפני ההצבעה במליאה.

בצלאל סמוטריץ': יש לכם שנה וחצי לעשות את זה.

<ניצן רוזנברג: אני לא חושבת שזה אפשרי מהרגע שאנחנו מניחים את זה.

<ניצן רוזנברג: אתה יכול להגיש את הרוויזיה עד שאני מניחה את הצעת החוק, לא עד ההצבעה במליאה.

בצלאל סמוטריץ': אני מציע שלא נתעכב.

בצלאל סמוטריץ': אני מציע שנאשר את זה פה.

בצלאל סמוטריץ': הם יכולים לחזור תוך שבוע עם תשובה.

<עמי ברקוביץ: מי שמתחייב זה מי שמתקן את הצו.

<עמי ברקוביץ: אנחנו לא מתקנים את הצו.

בצלאל סמוטריץ': אתם יכולים בתוך כמה ימים להידבר עם הצבא, לחזור עם תשובה.

בצלאל סמוטריץ': אין פה משהו פוליטי.

בצלאל סמוטריץ': עד הבחירות זה המון זמן.

בצלאל סמוטריץ': אם תהיה התחייבות, אני אמשוך את ההסתייגות.

זאב בנימין בגין: מי יעקוב אחרי ההתחייבות?

בצלאל סמוטריץ': תתחייבו לעשות את זה תוך 3 חודשים.

בצלאל סמוטריץ': זה תיקון זניח.

<ניצן רוזנברג: כשחבר הכנסת סמוטריץ' אומר שהוא ימשוך את ההסתייגות, זה אומר שהיא תהיה על שולחן המליאה, כאשר רק לפני ההצבעה הוא ימשוך אותה.

<ניצן רוזנברג: 5.

<ניצן רוזנברג: תחילה.

<ניצן רוזנברג: תחילתו של חוק זה תשעים מיום פרסומו.

בצלאל סמוטריץ': מה הנפקות של סעיף התחילה?

בצלאל סמוטריץ': ממילא יושב-ראש ועדת הבחירות צריך לאשר את התעודות.

בצלאל סמוטריץ': אם הוא יאשר, הוא יאשר.

בצלאל סמוטריץ': אם בעוד 90 יום אין הבנות ויושב-ראש הוועדה לא מאשר את התעודות, זה אומר שאי אפשר להצביע עם התעודות.

<עמי ברקוביץ: לא רצינו להגיע למצב שהחוק נכנס לתוקף ועוד נדרשת עבודת תיאום מול הרמטכ"ל.

<עמי ברקוביץ: הכוונה הייתה שכשה

<עמי ברקוביץ: חוק נכנס לתוקף יהיו כבר הוראות.

בצלאל סמוטריץ': אם לא יהיו הבנות כשהחוק ייכנס לתוקף, החוק יהיה אות מתה.

<דין ליבנה: נכון, אבל יו"ר ועדת הבחירות לא מתכוון לא לכבד חקיקה של הכנסת.

<דין ליבנה: כשהכנסת רוצה משהו, היא תקבל את זה.

זאב בנימין בגין: אני מעלה להצבעה את ההסתייגות של חבר הכנסת בצלאל סמוטריץ' לחוק?

זאב בנימין בגין: מי בעד, מי נגד?

זאב בנימין בגין: בעד – 1

זאב בנימין בגין: נמנעים – אין

זאב בנימין בגין: ההסתייגות עולה למליאה.

זאב בנימין בגין: עכשיו נצביע על נוסח החוק כפי שהוסכם.

זאב בנימין בגין: מי בעד הצעת חוק הצבעה באמצעות תעודה צבאית אישית (תיקוני חקיקה), התשע"ז-2017, הכנה לקריאה ושלישית?

זאב בנימין בגין: בעד – פה אחד

זאב בנימין בגין: נמנעים – אין

בצלאל סמוטריץ': אני רוצה להודות ליושב-ראש ולצוות המקצועי של הוועדה על עבודה נהדרת עם גורמי המקצוע.

ענת ברקו: אני רוצה לברך את חבר הכנסת בצלאל סמוטריץ'.

ענת ברקו: זה חוק מצוין.

ענת ברקו: בהרבה מאוד מקרים חיילים בכלל לא מסתובבים עם תעודת זהות, רק עם תעודת חוגר.

ענת ברקו: גם אני לא נשאתי עלי את תעודת הזהות כשהייתי בצבא.

ענת ברקו: תעודת החוגר הרבה יותר נוחה, היא הרבה יותר קטנה.

ענת ברקו: זה יחסוך הרבה מאוד בלגן של כן הביאו, לא הביאו.

ענת ברקו: אני חושבת שהחוק הזה הוא חוק טוב, הוא במקום, הוא עונה על הצורך.

ענת ברקו: הוא גם חוק שמתחשב בחיילים.

ענת ברקו: מה שאנחנו יכולים לעשות עבור החיילים אנחנו צריכים לעשות כמה שיותר.

זאב בנימין בגין: תודה רבה לכולם, הישיבה נעולה.